אקוופינה

נורה לאם (באנגלית: Nora Lum; נולדה ב-2 ביוני 1988), המוכרת בשם הבמה אקוופינה (Awkwafina), היא שחקנית, קומיקאית, ראפרית, סופרת ומנחת טלוויזיה אמריקאית. היא שיחקה בסרטים "אושן 8", "עשיר בהפתעה", "ג'ומנג'י: השלב הבא". בשנת 2019 שיחקה בסרט "הפרידה", עליו זכתה בפרס גלובוס הזהב לשחקנית הקומית הטובה ביותר, מה שהפך אותה לאישה הראשונה ממוצא אסייתי שזוכה בפרס בקטגוריה זו.

ביוגרפיה
נורה לאם נולדה בשכונת קווינס, ניו יורק שבארצות הברית. אביה ממוצא סיני, ואמה מהגרת מקוריאה הדרומית. אימה מתה כשהייתה בת 4, והיא גודלה על ידי אביה, וסבה וסבתה מצד אביה. בתיכון היא למדה לנגן על חצוצרה ובסגנון הג'אז. בגיל 16 היא החליטה לאמץ את שם הבמה אקוופינה (שיבוש אותיות של חברת בקבוקי המים האמריקאית, Aquafina). היא בוגרת אוניברסיטת הציבורית שבאולבני בהתמחות ללימודי נשים ולעיתונאות, והיא אף נסעה ללמוד מנדרינית במשך שנתיים בבייג'ינג, סין.

קריירה
ב-2014 השתתפה אקוופינה בשישה פרקים בעונה השלישית של הסדרה "Girl Code". שנה לאחר מכן, היא אף השתתפה בסדרת הספין אוף בשם "Girl Code Live" ששודרה ב-MTV. בשנת 2016 היא הופיעה בסרט הדוקומנטרי "Bad Rap" שהוקרן בפסטיבל הסרטים טרייבקה. באותה שנה היא שיחקה בתפקיד משני בסרט הקומדיה "שכנים 2" ודיבבה דמות בסרט האנימציה "חסידודס". ב-2017 היא שיחקה בתפקיד משנה בסדרה הקומדיה של רשת הולו, "Future Man".

כראפרית היא הוציאה שני אלבומים; "Yellow Ranger" ו-"In Fina We Trust" בשנים 2014 ו-2018 בהתאמה. היא הופיעה במספר תוכניות וסדרות טלוויזיה כמו "סאטרדיי נייט לייב", שבה היא הפכה לאישה האמריקאית-האסייתית השנייה אחרי לוסי לו שהנחתה את התוכנית.

ב-2018 שיחקה אקוופינה בסרט הקומדיה "סוף התיכון" ובתפקיד משנה בסרטים "אושן 8" מטרילוגיית סרטי אושן לצד סנדרה בולוק, קייט בלאנשט ואן האת'וויי. באותה שנה היא שיחקה לצד קונסטנס וו בסרט "עשיר בהפתעה" בבימויו של ג'ון מ. צ'ו. באוקטובר באותה שנה, היא הנחתה את התוכנית "סאטרדיי נייט לייב", והפכה לאישה האמריקאית-אסייתית השנייה אחרי לוסי לו שמנחה את התוכנית. בתוכנית אקוופינה ציינה את לו ואת סנדרה או כמקור השראה עבורה.

ב-2019 היא שיחקה בתפקיד ראשי בסרטה של לולו ואנג "הפרידה". בסרט היא מגלמת את בילי, נכדה שבאה לבקר את סבתה הגוססת בסין. הסרט זכה לביקורות מהללות, ובפרט הופעתה של אקוופינה. על תפקידה בסרט הזה היא קיבלה מועמדויות לפרסים רבים וביניהם פרס גלובוס הזהב, פרס סטלייט ופרס מבקרי הקולנוע. באותה שנה היא דיבבה בסרט "אנגרי בירדס - הסרט 2", שיחקה בסרט הספרדי "אי השקרים" ובסרט "ג'ומנג'י: השלב הבא".

ב-2020 דיבבה בסרט "בובספוג הסרט: מבצע הצלה". החל מ-2020 מככבת בסדרה הקומית "Awkwafina Is Nora from Queens", שהייתה גם שותפה ליצירתה.

בקומיק-קון באותה שנה הוכרז שאקוופינה תשתתף בסרט של מארוול "שאנג-צ'י ואגדת עשר הטבעות" שעתיד לצאת ב-2021. היא תשחק לצדו של סימו ליו שיגלם את שאנג-צ'י. בשנת 2020 לוהקה לסרט הדרמה של בנג'מין קלירי "שירת הברבור" שישודר במהלך 2021 באפל TV פלוס.

בשנת 2021 שיחקה בסרט "חדשות חמות במחוז יובה", ודיבבה בסרט "ריה והדרקון האחרון" את סיסו, דרקונית המים. היא עתידה להופיע בסרט "הנשף", ובעיבוד המחודש לסרט הלייב אקשן "בת הים הקטנה" של הבמאי רוב מרשל, ולדבב בסרט "לא רעים בכלל".

פילמוגרפיה

קולנוע

טלוויזיה

דיסקוגרפיה

אלבומי אולפן 
 Yellow Ranger (2014)
 In Fina We Trust (2018)

קישורים חיצוניים

 

שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
מדבבות אמריקאיות
קומיקאיות אמריקאיות
ראפריות אמריקאיות
מנחות טלוויזיה אמריקאיות
סופרות אמריקאיות
סופרים אמריקאים
זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
זוכי פרס גות'הם: שחקנים
אמריקאים שהופיעו ברשימת טיים 100 נקסט
אמריקאיות ממוצא סיני
אמריקאים ממוצא דרום קוריאני
בוגרות אוניברסיטת אולבני
אמריקאיות שנולדו ב-1988
אמריקאים שנולדו ב-1988
זוכות פרס סאטורן לשחקנית משנה בקולנוע